b'\n_START_ARTICLE_\nAlbert H\xc3\xb6fer\n_START_SECTION_\nBiografi\n_START_PARAGRAPH_\nH\xc3\xb6fer har studert teologi og filosofi i Salzburg, M\xc3\xbcnchen, Wien og Graz. I studietiden var han elev av Romano Guardini, Martin Buber og Karl Rahner. Etter sin prestevielse i 1959 ble han i 1963 utnevnt til doktor i teologi av Karl Amon ved det teologiske fakultet i Graz. I 1966 fulgte habilitasjon i fagene religionspedagogikk, kateketik og homiletikk ved Universit\xc3\xa4t Graz. Tema for habilitasjonen var: "Biblische Katechese, Modell einer Neuordnung des Religionsunterrichtes bei Zehn- bis Vierzehnj\xc3\xa4hrigen". Tidlig i karrieren ble han utnevnt til leder ved Religionspedagogisk institutt i Graz. \xc3\x85ret etter ble han hedret med Kardinal-Innitzer-Preis. I 1972 ble han fikk han i oppdrag av biskop Josef Schoiswohl \xc3\xa5 etablere det Religionspedagogiske akademi (RPA) i Graz-Eggenberg og ble utnevnt til direkt\xc3\xb8r for akademiet. I 1973 ble han tildelt tittelen ekstraordin\xc3\xa6r professor._NEWLINE_P\xc3\xa5 1970-tallet startet H\xc3\xb6fer opp en utdannelse innen gestaltterapi ved Fritz Perls-instituttet i samarbeid med Institutt for pastoralteologi ved Universit\xc3\xa4t Graz og slo disse instituttene sammen i 1981. I 1983 grunnla han sammen med Katharina Steiner Institut for Integrativ Gestaltpedagogikk og Sjelesorg (IIGS). I 1991 fikk han godkjenning som psykoterapeut og ble tatt opp i foreningen for \xc3\xb8sterrikske psykoterapeuter. Til tross for sin videreutdannelse fortsatte han sitt virke som forfatter og arbeid med voksenoppl\xc3\xa6ring. Han har siden 1957 bodd i Graz i Steiermark._NEWLINE_Han er representert i Norsk Salmebok, nr. 653: Deg, herlegdoms konge, prisar vi'